X：你講吖。
X: Neiq gongr aaj.
Y：吓？你教我講，講啲乜嘢啊？講今朝參觀貨櫃碼頭嗰啲嘢呀，係嗎？
Y: Haar? Neiq gaau ngoq gongr, gongr dij matjyeq aa? Gongr gamjziuj caamjgunj fogwaih maaqtaux gor dij yeq aax, haih maa?
Z：你不如講吓你今朝去貨櫃碼頭嘅經歷來聽吓。
Z: Neiq batjyvx gongr haaq neiq gamjziuj heoi fogwaih maaqtaux ge gingjlikh laix tengj haaq.
Y：經歷來聽呀？
Y: Gingjlikh laix tengj aax?
Z：係。幾點鐘出發呢？
Z: Haih. Geir dimr zungj ceotjfaat nej?
Y：噉呢，我哋約咗九點半呢喺哩個荔景地鐵站等𡃉。
Y: Gamr nej, ngoqdeih yoekzor gaur dimr bun nej hair nij go laihgingr deihtitzaamh dangr gaa.
X：九點半。
X: Gaur dimr bun.
Z：喀。點解要荔景呢？
Z: Haakh. Dimrgaair yiu laihgingr nej?
Y：因為貨櫃碼頭喺荔景吖嗎。
Y: Yanjwaih fogwaih maaqtaux hair laihgingr aaj maa.
Z：係咩？
Z: Haih mej?
X：荔景。
X: Laihgingr.
Y：係啊。
Y: Haih aa.
Z：唔係喺葵涌𡃉咩？
Z: Mxhaih hair kwaixcungj gaa mej?
Y：噉但係喺荔景地鐵站行落去係最近嘅，即係地鐵站來講。
Y: Gamr daanhhaih hair laihgingr deihtitzaamh haangx lokh heoi haih zeoi ganh ge, zikjhaih deihtitzaamh laix gongr.
Z：哦。
Z: Oq.
Y：行落去最近嘅。行落去我諗五分鐘，十分鐘度喇，之類喇。
Y: Haangx lokh heoi zeoi kanq ge. Haangx lokh heoi ngoq namr ngq fanjzungj, saph fanjzungj dour laaj, zijleoir laaj.
X：行落去。
X: Haangx lokh heoi.
Z：係呀？
Z: Haih aax?
X：五至十分鐘。
X: Ngq zi saph fanjzungj.
Y：噉呢，約九點半呢，噉我九點半至出門口。噉我去到都未係我最遲吖真係。我行落去幾分鐘啫嗎。
Y: Gamr nej, yoek gaur dimr bun nej, gamr ngoq gaur dimr bun zi ceotj munxhaur. Gamr ngoq heoi dou douj meih haih ngoq zeoi cix aaj zanjhaih. Ngoq haangx lokh heoi geir fanjzungj zej maa.
Z：喀。
Z: Haakh.
Y：跟住等齊人呢，我諗差唔多九點十咁滯。跟住先至 / 其實未齊𡃉。嗰陣時就唔等嚹，噉走囖。
Y: Ganjzvh dangr caix yanx nej, ngoq namr caaj mx doj gaur dimr saph gam zaih. Ganjzvh sinjzi / keixsath meih caix gaa. Gor zanhsix zauh mx dangr laa, gamr zaur loj.
X：有冇人唔去啊？
X: Yauq mouq yanx mx heoi aa?
Y：乜嘢啊？
Y: Matjyeq aa?
X：有冇人唔去啊？
X: Yauq mouq yanx mx heoi aa?
Y：好似有。不過有好多人去喎，好多人我哋都識𡃉喎。阿李浩賢我見到喇。
Y: Hourciq yauq. Batjgwo yauq hour doj yanx heoi wo, hour doj yanx ngoqdeih douj sikj gaa wo. Aa leiq houhyinx ngoq gin dour laaj.
X：阿李浩賢機電工程處𡃉喎。
X: Aa leiq houhyinx Geijdinh gungjcingxcv gaa wo.
Y：係啊。又見到阿邊個啊？嗰個叫做阿Peter啊。同埋有個肥仔囖。個肥仔唔知叫乜名啊。
Y: Haih aa. Yauh gin dour aa binj go aa? Gor go giu zouh aa Peter aa. Tungxmaaix yauq go feixzair loj. Go feixzair mx zij giu matj mengr aa.
X：肥豪？
X: Feix Houx?
Y：唔係肥豪，肥豪我實認得喇。有個肥仔又係我哋班𡃉。唔係好記得。
Y: Mxhaih feix houx, feix houx ngoq sath yinghdakj laaj. Yauq go feixzair yauh haih ngoqdeih baanj gaa. Mxhaih hour geidakj.
X：我哋班？
X: Ngoqdeih baanj?
Y：係啊。
Y: Haih aa.
X：有幾肥啊？
X: Yauq geir feix aa?
Y：都幾肥吓𡃉。肥過肥豪喇。即係高大啲𡃉，大隻啲𡃉，大件件。
Y: Douj geir feix haaq gaa. Feix gwo feix houx laaj. Zikjhaih goujdaaih dij gaa, daaihzek dij gaa, daaihginhginh.
X：Gary？
X: Gary?
Y：係，好似。唔知係咪呢。
Y: Haih, hourciq. Mx zij haih maih nej.
X：四眼嘅。白白淨淨。
X: Seingaanq ge. Baakhbaakhzenghzengh.
Y：白白淨淨。
Y: Baakhbaakhzenghzengh.
X：Gary。
X: Gary.
Y：肥肥哋嘅？
Y: Feix feir deir ge?
Z：我都識喎Gary。
Z: Ngoq douj sikj wo Gary.
Y：係咩？
Y: Haih mej?
X：你又識？
X: Neiq yauh sikj?
Y：港大好多Gary𡃉喎。
Y: Gongrdaaih hour doj Gary gaa wo.
X：唔好扮識喎。成日識我啲同學喎你。
X: Mxhour baanh sikj wo. Sengxyath sikj ngoq dij tungxhokh wo neiq.
Z：Gary我識啊。艾爾頓嗰陣時佢乜嘢𠸏。
Z: Gary ngoq sikj aa. Aaihyiqdeonh gor zanhsix keoiq matjyeq ger.
Y：喂數一數呢，我又發覺原來我哋班嘅都有成連埋我有五個人喎竟然。
Y: Wai sour yatj sour nej, ngoq yauh faatgok yvnxloix ngoqdeih baanj ge douj yauq sengx linxmaaix ngoq yauq ngq go yanx wo gingryinx.
X：唏，缺少咗南哥就爭啲嘅。
X: Heij, kvtsiurzor Naamx goj zauh zaangj dij ge.
Y：爭少少，係咪？
Y: Zaangj siursiur, haih maih?
X：硬係爭啲。
X: Ngaangrhaih zaangjdij.
Z：噉點呢，去貨櫃碼頭？
Z: Gamr dimr nej, heoi fogwaih maaqtaux?
Y：喀。噉跟住我哋咪自己走入貨櫃碼頭囖，即係成班。噉當然有領隊喇。因為雖然我之前去過啫，但係都唔認得晒嚹已經。噉去到呢，噉梗係先就睇套幻燈片先嘅。個幻燈片係哩個video來嘅，好似係video。
Y: Haakh. Gamr ganjzvh ngoqdeih maih zihgeir zaur yaph fogwaih maaqtaux loj, zikjhaih sengx baanj. Gamr dongjyinx yauq lingqdeoir laaj. Yanjwaih seoijyinx ngoq zijcinx heoi gwo zej, daanhhaih douj mx yinghdakj saai laa yiqgingj. Gamr heoi dou nej, gamr gangrhaih sinj zauh tair tou waanhdangjpinr sinj ge. Go waanhdangjpinr haih nij go video laix ge, hourciq haih video.
Z：但係乜嘢貨櫃碼頭？即係有躉office噉呀？
Z: Daanhhaih matjyeq fogwaih maaqtaux? Zikjhaih yauq danr office gamr aax?
Y：係啊。因為呢，其實葵涌貨櫃碼頭一迾呢，係幾間公司唔同𡃉。
Y: Haih aa. Yanjwaih nej, keixsath kwaixcungj fogwaih maaqtaux yatj laath nej, haih geir gaanj gungjsij mxtungx gaa.
Z：喀。
Z: Haakh.
Y：噉我去嗰間就係MTL啊。就係現代貨商碼頭有限公司。就係MTL喇。你沿住條葵涌道呢，行過呢就見到一迾嘅HIT啊…
Y: Gamr ngoq heoi gor gaanj zauh haih MTL aa. Zauh haih Yinhdoih fosoengj maaqtaux yauqhaanh gungjsij. Zauh haih MTL laaj. Neiq yvnx zvh tiux kwaixcungjdouh nej, haangx gwo nej zauh gin dour yatj laath ge HIT aa …
X：HIT？哦。
X: HIT? Oq.
Y：Sealand啊。
Y: Sealand aa.
X：我知我知。
X: Ngoq zij ngoq zij.
Y：MTL啊噉樣。有幾間唔同嘅公司。
Y: MTL aa gamryoengr. Yauq geir gaanj mxtungx ge gungjsij.
X：幾間公司。
X: Geir gaanj gungjsij.
Y：喀。
Y: Haakh.
X：貨櫃嘅公司。
X: Fogwaih ge gungjsij.
Y：係喇。貨櫃公司喇變咗。噉我去嗰間係MTL來𡃉。噉佢咪講返佢MTL嘅公司，即係幾多年 / 我唔記得咗幾多年嚹已經。唔知好似都成幾十年𡃉嚹有。
Y: Haih laaj. Fogwaih gungjsij laaj binzor. Gamr ngoq heoi gor gaanj haih MTL laix gaa. Gamr keoiq maih gongr faanj keoiq MTL ge gungjsij, zikjhaih geir doj ninx / ngoq mxgeidakjzor geir doj ninx laa yiqgingj. Mx zij hourciq douj sengx geir saph ninx gaa laa yauq.
X：幾十年𡃉嚹。
X: Geir saph ninx gaa laa.
Y：幾十年嚹。唔記得咗幾多年嚹，唔知一九幾多。
Y: Geir saph ninx laa. Mxgeidakjzor geir doj ninx laa, mx zij yatj gaur geir doj.
X：你都參觀得幾詳細。
X: Neiq douj caamjgunj dakj geir coengxsai.
Y：佢講乜嘢吖嗎。佢嗰陣時佢個video，噉我聽過兩次啊事關。
Y: Keoiq gongr matjyeq aaj maa. Keoiq gor zanhsix keoiq go video, gamr ngoq tengj gwo loengq ci aa sihgwaanj.
Z：點解啊？
Z: Dimrgaair aa?
Y：我上次去又係播哩個video吖嗎。今次又係播哩個video。不過上次呢就係MMC搞嘅。就係Mechanical，Marine同埋Chemical嗰個division搞嘅。噉講啲嘢technical啲嘅講啲嘢。今次呢就係Safety Service Group嘅Safety Specialist Group啊。SSG啊又係。
Y: Ngoq soenghci heoi yauh haih bo nij go video aaj maa. Gamjci yauh haih bo nij go video. Batjgwo soenghci nej zauh haih MMC gaaur ge. Zauh haih Mechanical, Marine tungxmaaix Chemical gor go division gaaur ge. Gamr gongr dij yeq technical dij ge gongr dij yeq. Gamjci nej zauh haih Safety Service Group ge Safety Specialist Group aa. SSG aa yauh haih.
X：咦咿。啱晒我。Safety Specialist Group。
X: Yih yir. Aamj saai ngoq. Safety Specialist Group.
Y：Safety specialist group。係啊。蛇蛇豬啊又係。
Y: Safety specialist group. Haih aa. Sexsexzvj aa yauh haih.
Z：蛇蛇豬？
Z: Sexsexzvj?
Y：係啊。SSG吖嗎。
Y: Haih aa. SSG aaj maa.
X：即係Jenny嗰個？
X: Zikjhaih Jenny gor go?
Y：SSG吖嗎。Safety Specialist Group吖嗎。噉佢哋今次講嗰啲嘢就講啲安全嗰啲嘢囖，即係顧名思義。噉又講啲安全嗰啲嘢喇。講吓佢哋間公司嗰啲架構，關於安全方面嘅嘢當然係。
Y: SSG aaj maa. Safety Specialist Group aaj maa. Gamr keoiqdeih gamjci gongr gor dij yeq zauh gongr dij onjcvnx gor dij yeq loj, zikjhaih gumingxsijyih. Gamr yauh gongr dij onjcvnx gor dij yeq laaj. Gongr haaq keoiqdeih gaanj gungjsij gor dij gaakau, gwaanjyvj onjcvnx fongjminh ge yeq dongjyinx haih.
Z：喀。
Z: Haakh.
Y：噉又講完一大輪嘅廢話。跟住就上去control centre度睇囖。噉又鳥瞰嗰個成個貨櫃碼頭有啲乜嘢噉囖。
Y: Gamr yauh gongr yvnx yatj daaih leonx ge faiwaar. Ganjzvh zauh soengq heoi control centre douh tair loj. Gamr yauh liuqham gor go sengx go fogwaih maaqtaux yauq dij matjyeq gamr loj.
Z：乜嘢centre話？
Z: Matjyeq centre waar?
Y：個control centre。
Y: Go control centre.
Z：哦control centre。
Z: Oq control centre.
Y：即係喺個頂樓度上面呢。噉樣跟住介紹吓哩啲係乜嘢來啊噉樣。跟住又落去嗰度trip吓噉樣囖。噉又trip，行啊行，跟住咪睇吓啲人落貨嘅情況啊噉樣囖。
Y: Zikjhaih hair go dengrlaur douh soenghminh nej. Gamryoengr ganjzvh gaaisiuh haaq nij dij haih matjyeq laix aa gamryoengr. Ganjzvh yauh lokh heoi gor douh trip haaq gamryoengr loj. Gamr yauh trip, haangx aa haangx, ganjzvh maih tair haaq dij yanx lokh fo ge cingxfong aa gamryoengr loj.
Z：喀。
Z: Haakh.
Y：噉都搞咗好耐。因為啲人好鬼麻煩啊。有啲呢做嗰行嗎。
Y: Gamr douj gaaurzor hour noih. Yanjwaih dij yanx hour gwair maaxfaanx aa. Yauq dij nej zouh gor hongx gaaj maa.
Z：喀。
Z: Haakh.
Y：做嗰行就好心唔好成日問喇真係。又猛咁問喎。唓我唔知佢係想係即係表現吓佢自己對哩行嘅認識多吖，定係乜嘢。係噉問埋晒啲呢讕係呢即係淨係佢做嗰啲先識嗰啲嘢呢。噉又問喇。噉佢隔離嗰啲又聽到厭，悶到死嚹已經。即係而且又乜嘢嘍喎，又耐嚹喎。即係十點鐘開始，搞到十二點幾啊搞到。啲人係噉問係噉問。
Y: Zouh gor hongx zauh hoursamj mxhour sengxyath manh laaj zanjhaih. Yauh maangq gam manh wo. Cej ngoq mx zij keoiq haih soengr haih zikjhaih biuryinh haaq keoiq zihgeir deoi nij hongx ge yinghsikj doj aaj, dingh haih matjyeq. Haih gamr manh maaix saai dij nej laanr haih nej zikjhaih zinghhaih keoiq zouh gor dij sinj sikj gor dij yeq nej. Gamr yauh manh laaj. Gamr keoiq gaakleix gor dij yauh tengj dou yim, munh dou seir laa yiqgingj. Zikjhaih yixcer yauh matjyeq lo wo, yauh noih laa wo. Zikjhaih saph dimr zungj hoijcir, gaaur dou ssaph yih dimr geir aa gaaur dou. Dij yanx haih gamr manh haih gamr manh.
Z：你有冇問問題啊？
Z: Neiq yauq mouq manh manhtaix aa?
Y：我已經盡量少𡃉嚹今次。都冇乜點問呢。
Y: Ngoq yiqgingj zeonhloengh siur gaa laa gamjci. Douj mouq matj dimr manh nej.
X：乜嘢盡量少？唔好問吖嗎。
X: Matjyeq zeonhloengh siur? Mxhour manh aaj maa.
Y：即係諗住盡量唔好問呢，噉變咗啲人呢就可以快啲完結嗰個。但係有啲人就硬係唔生性呢。阿李浩賢先勁啊，係噉問啲Safety嗰啲嘢啊，係噉問啊。問佢哋：「咦你哋冇啲獨立嘅Group係for / 」嗰啲叫乜嘢啊？Accident investigation嗰啲呢。
Y: Zikjhaih namr zvh zeonhloengh mxhour manh nej, gamr binzor dij yanx nej zauh horyiq faai dij yvnxgit gor go. Daanhhaih yauq dij yanx zauh ngaangrhaih mx saangjsing nej. Aa leiq houhyinx sinj gingh aa, haih gamr manh dij Safety gor dij yeq aa, haih gamr manh aa. Manh keoiqdeih: " yir neiqdeih mouq dij dukhlaaph ge Group haih for / " gor dij giu matjyeq aa? Accident investigation gor dij nej.
X：嗰啲我都識喎。
X: Gor dij ngoq douj sikj wo.
Y：係囖。佢就係講又係類似嗰啲嘢問返吖嗎。
Y: Haih loj. Keoiq zauh haih gongr yauh haih leoihciq gor dij yeq manh faanj aaj maa.
X：我都係Safety𡃉喎。
X: Ngoq douj haih Safety gaa wo.
Y：Safety嗰啲。猛咁喺度問，問埋嗰啲噉嘅嘢喎，吖喺度。跟住佢又係噉答。佢嗰度嗰條友仔呢，吹水唔抹嘴啊真係。係噉來。
Y: Safety gor dij. Maangq gam hair douh manh, manh maaix gor dij gamr ge yeq wo, aaj hair douh. Ganjzvh keoiq yauh haih gamr daap. Keoiq gor douh gor tiux yaurzair nej, ceoij seoir mx maat zeoir aa zanjhaih. Haih gamr laix.
X：吹水唔抹嘴。
X: Ceoij seoir mx maat zeoir.
Y：幾鬼離譜啊真係。噉變咗搞吓搞吓已經兩個鐘嚹原來。
Y: Geir gwair leixpour aa zanjhaih. Gamr binzor gaaur haaq gaaur haaq yiqgingj loengq go zungj laa yvnxloix.
Z：但係聽咗兩個鐘呀？
Z: Daanhhaih tengjzor loengq go zungj aax?
Y：吓？唔係。即係聽就固然有喇。噉就睇video嗰度又去咗成半個鐘喇。跟住聽嘢，傾偈噉樣又。跟住trip啊，噉樣又行咗半個鐘。變咗咪搞吓搞吓成兩個鐘囖overall來計。
Y: Haar? Mxhaih. Zikjhaih tengj zauh guyinx yauq laaj. Gamr zauh tair video gor douh yauh heoizor sengx bun go zungj laaj. Ganjzvh tengj yeq, kingjgair gamryoengr yauh. Ganjzvh trip aa, gamryoengr yauh haangxzor bun go zungj. Binzor maih gaaur haaq gaaur haaq sengx loengq go zungj loj overall laix gai.
Z：哦。
Z: Oq.
Y：係啊。直至到你哋call我，我先發覺到原來啲時間已經係十二點鐘嚹。因為嗰度又冇電話。你知喺人公司，同埋揾唔到電話，好難揾電話𡃉。
Y: Haih aa. Zikhzidou neiqdeih call ngoq, ngoq sinj faatgok dour yvnxloix dij sixgaan yiqgingj haih saph yih dimr zungj laa. Yanjwaih gor douh yauh mouq dinhwaar. Neiq zij hair yanx gungjsij, tungxmaaix wanr mx dour dinhwaar, hour naanx wanr dinhwaar gaa.
X：叫住你出電話𡃉喇。
X: giu zvh neiq ceotj dinhwaar gaa laaj.
Y：出電話，有幾可用吖？一係除咗喺哩啲時候同塞車嘅時候之外。
Y: Ceotj dinhwaar, yauq geirhor yungh aaj? Yatjhaih ceoixzor hair nij dij sixhauh tungx sakjcej ge sixhauh zijngoih.
X：咪啱囖。和記抵喎而家電話。
X: Maih aamj loj. Woxgei dair wo yixgaaj dinhwaar.
Y：和記幾多錢唧？和記電話。
Y: Woxgei geir doj cinr zekj? Woxgei dinhwaar.
X：三百九十蚊，一百分鐘。再加一六八呢就送埋飛線，就連埋秘書台。即係三百九十再加一六八就乜都包晒。
X: saamj baak gaur saph manj, yatj baak fanjzungj. Zoi gaaj yatj lukh baat nej zauh sung maaix feijsin, zauh linx maaix beisvjtoix. Zikjhaih saamj baak gaur saph zoi gaaj yatj lukh baat zauh matj douj baauj saai.
Y：乜都包晒？
Y: Matj douj baauj saai?
X：即係五百五十八蚊。
X: Zikjhaih ngq baak ngq saph baat manj.
Y：但係一百分鐘呀？有冇分繁忙時間唔同？
Y: Daanhhaih yatj baak fanjzungj aax? Yauq mouq fanj faanxmongx sixgaan mxtungx?
X：冇。夠用𡃉嚹。
X: Mouq. Gau yungh gaa laa.
Y：好似太少但係，會唔會啊？
Y: Hourciq taai siur daanhhaih, wuiq mx wuiq aa?
X：之後非繁忙時間一蚊。或者四百九十蚊，俾多一百蚊，就二百分鐘。
X: Zijhauh feij faanxmongx sixgaan yatj manj. Waakhzer sei baak gaur saph manj, beir doj yatj baak manj, zauh yih baak fanjzungj.
Y：俾多一百蚊，二百分鐘呀？
Y: Beir doj yatj baak manj, yih baak fanjzungj aax?
X：係啊。
X: Haih aa.
Z：一百分鐘都夠喇。
Z: Yatj baak fanjzungj douj gau laaj.
Y：一百分鐘都夠𡃉嚹應該，如果我用嘅話。
Y: Yatj baak fanjzungj douj gau gaa laa yingjgoij, yvxgwor ngoq yungh ge waar.
X：其實幾抵喎，五百五十八蚊。
X: Keixsath geir dair wo, ngq baak ngq saph baat manj.
Y：不過五百五十八蚊，計計吓又好似幾貴噉喎。
Y: Batjgwo ngq baak ngq saph baat manj, gai gai haar yauh hourciq geir gwai gamr wo.
X：喂抵喇。
X: Wai dair laaj.
Y：你話連埋call機嘅話，好甘𡃉嚹喎。
Y: Neiq waah linx maaix kojgeij ge waar, hour gamj gaa laa wo.
X：call機連埋𡃉嚹喎。
X: Kojgeij linx maaix gaa laa wo.
Y：佢有埋call機𡃉嚹咩？
Y: Keoiq yauq maaix kojgeij gaa laa mej?
X：一六八咯都話，連埋秘書台call機。
X: Yatj lukh baat lok douj waah, linx maaix beisvjtoix kojgeij.
Y：係咩？
Y: Haih mej?
X：台費。跟住如果連咗call機台費呢，佢就送埋飛線服務俾你。
X: Toixfai. Ganjzvh yvxgwor linxzor kojgeij toixfai nej, keoiq zauh sung maaix feijsin fukhmouh beir neiq.
Y：即係所有嘢都係五百五呀？
Y: Zikjhaih soryauq yeq douj haih ngq baak ngq aax?
X：所有嘢都係五百五十八蚊。
X: Soryauq yeq douj haih ngq baak ngq saph baat manj.
Y：五百五十八。我而家嗰個都二百一十六喇。
Y: Ngq baak ngq saph baat. Ngoq yixgaaj gor go douj yih baak yatj saph lukh laaj.
X：係囖。
X: Haih loj.
Y：多三百幾蚊囖。
Y: Doj saamj baak geir manj loj.
X：抵啊，有電話。我都諗住轉，不過而家俾One2Free簽死咗，而家。
X: Dair aa, yauq dinhwaar. Ngoq douj namr zvh zvn, batjgwo yixgaaj beir One2Free cimj seirzor, yixgaaj.
Y：你諗住轉？簽死幾耐啊？
Y: Neiq namr zvh zvn? Cimj seir geirnoih aa?
X：一年。一年死約，噉就慘啲嘞。
X: Yatj ninx. Yatj ninx seiryoek, gamr zauh caamr dij laak.
Y：有冇啲幾多年生約嗰啲呢？
Y: Yauq mouq dij geir doj ninx saangjyoek gor dij nej?
X：冇啊。
X: Mouq aa.
Y：幾年生約，幾年死約嗰啲呢？
Y: Geir ninx saangjyoek, geir ninx seiryoek gor dij nej?
X：冇得走。出得早，快咗少少𠻹，就係快少少。
X: Mouqdakj zaur. Ceotj dakj zour, faaizor siursiur timj, zauh haih faai siursiur.
Y：哦。諗落都抵𠸏。不過我平時冇乜用𡃉喎。我係放工或者放假先用啫嗎。返工又唔使用𠸏。
Y: Oq. Namr lokh douj dair ger. Batjgwo ngoq pingxsix mouq matj yungh gaa wo. Ngoq haih fong gungj waakhzer fonggaa sinj yungh zej maa. Faanjgungj yauh mxsair yungh ger.
X：夠喇一百分鐘。
X: Gau laaj yatj baak fanjzungj.
Z：返工係唔使用。
Z: Faanjgungj haih mxsair yungh gaak.
Y：返工係唔使用手提電話嗎。
Y: Faanjgungj haih mxsair yungh saurtaix dinhwaar gaaj maa.
X：所以咪送埋飛線嗰吓抵吖嗎。
X: Soryiq maih sung maaix feijsin gor haaq dair aaj maa.
Y：又可以飛去office嗎。噉我落咗廠又即係都唔使點覆電話喇，又唔係好緊要。
Y: Yauh horyiq feij heoi office gaaj maa. Gamr ngoq lokhzor congr yauh zikjhaih douj mxsair dimr fukj dinhwaar laaj, yauh mxhaih hour ganryiu.
X：飛落秘書台咪得囖。日日係噉飛落秘書台。只要有秘書台。而家一百六十八蚊咋。
X: Feij lokh beisvjtoix maih dakj loj. Yathyath haih gamr feij lokh beisvjtoix. Zir yiu yauq beisvjtoix. Yixgaaj yatj baak lukh saph baat manj zaa.
Y：咦飛落秘書台又得，飛落去個電話度又得。
Y: Yir feij lokh beisvjtoix yauh dakj, feij lokh heoi go dinhwaar douh yauh dakj.
X：又得。
X: Yauh dakj.
Y：都幾好吖。
Y: Douj geir hour aaj.
X：係啊。諗得過啊。
X: Haih aa. Namr dakj gwo aa.
Y：幾方便吖。
Y: Geir fongjbinh aaj.
X：你唔鍾意，我俾哩部你吖。
X: Neiq mx zungjyi, ngoq beir nij bouh neiq aaj.
Y：乜嘢啊？
Y: Matjyeq aa?
X：你幫我出個和記。
X: Neiq bongj ngoq ceotj go Woxgei.
Y：真嘅一樣喎。噉我點呢？佢嗰個和記嗰個係乜嘢來𡃉？係嗰個乜嘢網絡來𡃉嗰個？
Y: Zanj ge yatjyoengh wo. Gamr ngoq dimr nej? Keoiq gor go Woxgei gor go haih matjyeq laix gaa? Haih gor go matjyeq mongqlokh laix gaa gor go?
X：GSM。
X: GSM.
Y：GSM呀真係。
Y: GSM aax zanjhaih.
Z：GSM即係乜嘢啊？
Z: GSM zikjhaih matjyeq aa?
X：Group Spec / 唔知乜。成Group嘅signal，Group signal，唔知乜鬼。
X: Group Spec / mx zij matj. Sengx Group ge signal, Group signal, mx zij matjgwair.
Y：唔知modellation嗰啲噉樣啊。
Y: Mx zij modellation gor dij gamryoengr aa.
X：總之係一Group。佢啲signal係一Group一Group𡃉。唔同嗰啲PCS呢，就係personal，即係一個single嘅 / 點講呢？
X: Zungrzij haih yatj Group. Keoiq dij signal haih yatj Group yatj Group gaa. Mxtungx gor dij PCS nej, zauh haih personal, zikjhaih yatj go single ge / dimr gongr nej?
Z：System？
Z: System?
X：唔知點講。下次睇完書話你聽吖。
X: Mx zij dimr gongr. Haah ci tair yvnx svj waah neiq tengj aaj.
Z：唔好啊。哩啲咁technical，冇興趣啊。
Z: Mxhour aa. Nij dij gam technical, mouq hingceoi aa.
Y：都幾深𡃉啫話時話哩啲嘢。嗰陣時啊，乜嘢聽嗰條友喺度介紹電話吖嗎，佢喺度。即係做present呢，噉條友仔喺度介紹電話。噉講啲嗰啲唔知乜嘢network公司，聽完之後唔知講乜。冇乜理佢。
Y: Douj geir samj gaa zej waah six waah nij dij yeq. Gor zanhsix aa, matjyeq tengj gor tiux yaur hair douh gaaisiuh dinhwaar aaj maa, keoiq hair douh. Zikjhaih zouh present nej, gamr tiux yaurzair hair douh gaaisiuh dinhwaar. Gamr gongr dij gor dij mx zij matjyeq network gungjsij, tengj yvnx zijhauh mx zij gongr matj. Mouq matj leiq keoiq.
X：你成日聽人講嘢都唔知聽人講乜𡃉喇。
X: Neiq sengxyath tengj yanx gongr yeq douj mx zij tengj yanx gongr matj gaa laaj.
Y：乜啊。今日都唔知聽得幾清楚啊真係。使唔使講返俾你聽啊真係。
Y: Matj aa. Gamjyath douj mx zij tengj dakj geir cingjcor aa zanjhaih. Sair mxsair gongr faanj beir neiq tengj aa zanjhaih.
Z：唔好啊，唔好。
Z: Mxhour aa, mxhour.
X：Safety嘅嘢我諗我熟過你啊。
X: Safety ge yeq ngoq namr ngoq sukh gwo neiq aa.
Y：Safety嗰啲？
Y: Safety gor dij?
X：我都係Safety嗰Group。
X: Ngoq douj haih Safety gor Group.
Y：啊你都係Safety嗰Group㗎？唔怪得喇。
Y: Aa neiq douj haih Safety gor Group gaax? Mxgwaaidakj laaj.
X：你知唔知我而家職業安全健康問答比賽我哋嗰組入咗決賽？
X: Neiq zij mx zij ngoq yixgaaj zikjyiph onjcvnx ginhhongj manhdaap beircoi ngoqdeih gor zour yaphzor kvtcoi?
Y：聽到。記得。你講過喇。
Y: Tengj dour. Geidakj. Neiq gongr gwo laaj.
X：分分鐘代表公司出賽，第時攞埋冠軍。
X: Fanjfanjzungj doihbiur gungjsij ceotjcoi, daihsix lor maaix gungwanj.
Y：符符碌碌噉俾你哋贏咗吖嗎。
Y: Fuhfuhlukjlukj gamr beir neiqdeih yengxzor aaj maa.
X：乜嘢符符碌碌啊？
X: Matjyeq fuhfuhlukjlukj aa?
Z：你嗰組有幾人啊？
Z: Neiq gor zour yauq geir yanx aa?
Y：今年嗰三個。Gordon叔叔，我同埋另外嗰個GT囖。
Y: Gamjninr gor saamj go. Gordon sukjsukj, ngoq tungxmaaix linghngoih gor go GT loj.
Z：GT？Graduate Trainee。
Z: GT? Graduate Trainee.
X：Graduate trainee。都可以叫做見習工程師。
X: Graduate trainee. Douj horyiq giuzouh ginzaaph gungjcingxsij.
Y：我哋今年嗰個都就快會返工，八月就會返工。
Y: Ngoqdeih gamjninr gor go douj zauh faai wuiq faanjgungj, baat yvth zauh wuiq faanjgungj.
Z：咦有冇請嗰個…
Z: Yir yauq mouq cengr gor go …
Y：MSC？
Y: MSC?
Z：係啊。
Z: Haih aa.
Y：應該係MSC。我冇記錯。
Y: Yingjgoij haih MSC. Ngoq mouq gei co.
X：真係請咗呀？
X: Zanjhaih cengrzor aax?
Y：係啊。
Y: Haih aa.
X：點解請佢啊？
X: Dimrgaair cengr keoiq aa?
Y：我老細鍾意吖嗎。佢可能佢貪慕虛榮定點喇。
Y: Ngoq louqsai zungjyi aaj maa. Keoiq hornangx keoiq taamjmouh heoijwingx dingh dimr laaj.
X：MSC都鍾意？我都MSC來𡁵喇。
X: MSC douj zungjyi? Ngoq douj MSC laixganr laaj.
Y：鍾意MSC啊，咁巴閉。
Y: Zungjyi MSC aa, gam baajbai.
X：不過未畢業噉解。
X: Batjgwo meih batjyiph gamr gaair.
Z：MSC。哦。你老細係咪即係徐展堂啊？
Z: MSC. Oq. Neiq louqsai haih maih zikjhaih ceoix zinrtongx aa?
Y：梗係唔係喇。嘩我幾可見到佢。我諗我都未見過佢，未見過佢真人。
Y: Gangrhaih mxhaih laaj. Waa ngoq geirhor gin dour keoiq. Ngoq namr ngoq douj meih gin gwo keoiq, meih gin gwo keoiq zanjyanx.
X：成日話人徐展堂。
X: Sengxyath waah yanx ceoix zinrtongx.
Z：噉城巴…
Z: Gamr singxbaaj …
Y：徐展堂邊會喺城巴出現𡃉？好少𡃉真係。
Y: Ceoix zinrtongx binj wuiq hair singxbaaj ceotjyinh gaa? Hour siur gaa zanjhaih.
Z：噉徐展堂係城巴老細吖嗎。
Z: Gamr ceoix zinrtongx haih singxbaaj louqsai aaj maa.
Y：噉佢徐展堂係哩個…
Y: Gamr keoiq ceoix zinrtongx haih nij go …
X：賣軍火𡃉，係嗎？
X: Maaih gwanjfor gaa, haih maa?
Y：乜嘢啊？嘩haai2，哩啲嘢錄咗音𡃉喎。點可以亂咁講啊你？
Y: Matjyeq aa? Waa haair, nij dij yeq lukhzor yamj gaa wo. Dimr horyiq lvnh gam gongr aa neiq?
X：唔係。我估吓啫，講吓啫。
X: Mxhaih. Ngoq gur haaq zej, gongr haaq zej.
Y：真係吖。噉城巴係北海集團嘅其中一部份啫嗎。噉北海係徐展堂啫，但係佢屬下啲分公司佢邊有咁得閒去理吖。
Y: Zanjhaih aaj. Gamr singxbaaj haih Bakjhoir zaaphtvnx ge keixzungj yatj bouhfanh zej maa. Gamr Bakjhoir haih ceoix zinrtongx zej, daanhhaih keoiq sukhhaah dij fanjgungjsij keoiq binj yauq gam dakjhaanx heoi leiq aaj.
X：好似李嘉誠噉，夠係我大老細喇。
X: Hourciq leiq gaajsingx gamr, gau haih ngoq daaih louqsai laaj.
Y：係囖。
Y: Haih loj.
X：最多咪佢個仔埋來睇吓，阿澤鉅。
X: Zeoi doj maih keoiq go zair maaix laix tair haaq, aa zaakhgeoih.
Y：阿澤鉅。
Y: Aa Zaakhgeoih.
X：啊，我上次同你講阿澤鉅呢。最近就見過國傑來啊真係。
X: Aa, ngoq soenghci tungx neiq gongr aa zaakhgeoih nej. Zeoiganh zauh gin gwo gwokgith laix aa zanjhaih.
Y：有冇請飲茶噉啊？喺邊度飲茶啊話時話？應該去啲好高級嘅地方𡃉佢，會唔會啊？
Y: Yauq mouq cengr yamr caax gamr aa? Hair binj douh yamr caax aa waah six waah? Yingjgoij heoi dij hour goujkapj ge deihfongj gaa keoiq, wuiq mx wuiq aa?
X：冇喎，反而。
X: Mouq wo, faanryix.
Y：微服出巡嗰啲，係嗎？
Y: Meixfukh ceotjceonx gor dij, haih maa?
Y：哦。
Y: Oq.
X：我喺佢間別墅外面個花園度自己沖啫嗎。
X: Ngoq hair keoiq gaanj bithseoih ngoihminh go faajyvnr douh zihgeir cungj zej maa.
Y：哦。直頭係請埋啲廚師返來整嗰隻，或者係。
Y: Oq. Zikhtaux haih cengr maaix dij cvxsij faanj loix zingr gor zek, waakhzer haih.
X：係。
X: Haih.
Y：嘩真係巴閉。
Y: Waa zanjhaih baajbai.
X：唔係。廚師就本身有，自己沖。沖咖啡都要揾廚師？
X: Mxhaih. Cvxsij zauh bunrsanj yauq, zihgeir cungj. Cungj gaafej douj yiu wanr cvxsij?
Z：喂香蕉話下年去法國喎。
Z: Wai hoengjziuj waah haahninr heoi faatgwok wo.
Y：法國，冇錢呢。哩個好大問題來嗎。
Y: Faatgwok, mouq cinr nej. Nij go hour daaih manhtaix laix gaaj maa.
Z：噉又係。你估我哋好似佢咁有錢咩？
Z: Gamr yauh haih. Neiq gur ngoqdeih hourciq keoiq gam yauqcinr mej?
Y：係囖。如果好似佢噉月入幾萬噉樣。
Y: Haih loj. Yvxgwor hourciq keoiq gamr yvthyaph geir maanh gamryoengr.
X：乜嘢月入幾萬唧？
X: Matjyeq yvthyaph geir maanh zekj?
Y：跟住計起上來年薪過三十萬咁滯喇差唔多。
Y: Ganjzvh gai heir soengq laix ninxsanj gwo saamj saph maanh gam zaih laaj caaj mx doj.
X：未。
X: Meih.
Y：二十九萬幾喇都差唔多。
Y: Yih saph gaur maanh geir laaj douj caaj mx doj.
Z：咁多呀？
Z: Gam doj aax?
X：年薪有三十萬，肥仔嘍。啊都係好少啫。
X: Ninxsanj yauq saamj saph maanh, feixzair lo. Aa douj haih hour siur zej.
Y：你而家差唔多喇。
Y: Neiq yixgaaj caaj mx doj laaj.
X：年薪三十萬好少啫都係。
X: Ninxsanj saamj saph maanh hour siur zej douj haih.
Y：噉但係已經好多𡃉嚹喎，你對於trainee來講。
Y: Gamr daanhhaih yiqgingj hour doj gaa laa wo, neiq deoiyvj trainee laix gongr.
X：哦對於trainee來講。
X: Oq deoiyvj trainee laix gongr.
Y：幾時trainee有成年薪三十萬大佬？你計吓嘞。
Y: Geirsix trainee yauq sengx ninxsanj saamj saph maanh daaihlour? Neiq gai haaq laak.
Z：我都話做trainee好𡃉喇。
Z: Ngoq douj waah zouh trainee hour gaa laaj.
Y：我好奀咋喎我份工。
Y: Ngoq hour nganj zaa wo ngoq fanh gungj.
Y：費事喇。錄咗音陣間又要講出啲秘密出來，無謂喇真係。咁鬼少。陣間俾人笑嗎會。
Y: Faisih laaj. Lukhzor yamj zanhgaanj yauh yiu gongr ceotj dij beimath ceotjlaix, mouxwaih laaj zanjhaih. Gam gwair siur. Zanhgaanj beir yanx siu gaaj maa wuiq.
X：嘩而家佢哋啊 / 你知唔知啊，阿Lily又做教書啊，阿木又做教書啊。
X: Waa yixgaaj keoiqdeih aa / neiq zij mx zij aa, aa Lily yauh zouh gaau svj aa, aa mukh yauh zouh gaau svj aa.
Y：咦？請咗嚹咩，阿木都？
Y: Yir? Cengrzor laa mej, aa mukh douj?
X：係吖。
X: Haih aaj.
Y：請咗嗱？喺邊區做啊？Lily又教書咩？唔係話喺廠度做文員咩？
Y: Cengrzor laax? Hair binj keoij zouh aa? Lily yauh gaau svj mej? Mxhaih waah hair congr douh zouh manxyvnx mej?
X：佢原本係嘅。而家又唔係。你問吓佢嘞。
X: Keoiq yvnxbunr haih ge. Yixgaaj yauh mxhaih. Neiq manh haaq keoiq laak.
Y：係呢，點啊而家佢哋而家？
Y: Haih nej, dimr aa yixgaaj keoiqdeih yixgaaj?
Z：佢不嬲都唔係喺廠度做文員。
Z: Keoiq batjnauj douj mxhaih hair congr douh zouh manxyvnx.
Y：即係噉講啫。即係好似喺廠度做啲嗰啲admin啲嘢嗎好似係。
Y: Zikjhaih gamr gongr zej. Zikjhaih hourciq hair congr douh zouh dij gor dij admin dij yeq gaaj maa hourciq haih.
Z：係啊。Marketing Assistant啊係。
Z: Haih aa. Marketing Assistant aa haih.
Y：哦Assistant原來係。對於我哋來講呢，一係technical，一係就admin噉樣。Admin嗰拃就算係囖。唔理佢究竟係Marketing又好，personnel又好，乜都好。
Y: Oq Assistant yvnxloix haih. Deoiyvj ngoqdeih laix gongr nej, yatjhaih technical, yatjhaih zauh admin gamryoengr. Admin gor zaah zauh svn haih loj. Mx leiq keoiq gaugingr haih Marketing yauh hour, personnel yauh hour, matj douj hour.
X：冇分別𡃉。無論佢係Personnel，accounting啊，乜都係，全部都係行政。
X: Mouq fanjbith gaa. Mouxleonh keoiq haih Personnel, accounting aa, matj douj haih, cvnxbouh douj haih hangxzing.
Y：總之就係admin。行政。冇錯嚹。我哋就係technical。
Y: Zungrzij zauh haih admin. Hangxzing. Mouq co laa. Ngoqdeih zauh haih technical.
X：因為佢做document嘅。
X: Yanjwaih keoiq zouh document ge.
Y：係嘞。
Y: Haih laak.
Z：噉我呢？
Z: Gamr ngoq nej?
Y：你就…
Y: Neiq zauh …
X：你…
X: Neiq …
Y：我哋算係哩個…
Y: Ngoqdeih svn haih nij go …
X：教書。
X: Gaau svj.
Y：教書？反而係？
Y: Gaau svj? Faanryix haih?
X：Admin。
X: Admin.
Y：都算admin𡃉嚹佢哩啲都。唔理𡃉嚹。即係無謂分得咁清吖嗎，真係吖。你要吓吓細分好麻煩𡃉。
Y: Douj svn admin gaa laa keoiq nij dij douj. Mx leiq gaa laa. Zikjhaih mouxwaih fanj dakj gam cingj aaj maa, zanjhaih aaj. Neiq yiu haaqhaaq sai fanj hour maaxfaanx gaa.
X：我哋只有technical同埋乜嘢…
X: Ngoqdeih zir yauq technical tungxmaaix matjyeq …
Y：你知啲title又鬼死咁多呢。好長嗎啲title真係。
Y: Neiq zij dij title yauh gwair seir gam doj nej. Hour coengx gaaj maa dij title zanjhaih.
X：哩支筆開始有啲壞壞哋。
X: Nij zij batj hoijcir yauq dij waaih waair deir.
Y：好似我個大佬噉樣。又係哩個ET…
Y: Hourciq ngoq go daaihlour gamryoengr. Yauh haih nij go ET …
X：天使的呼喚啊。
X: Tinjsi dikj fujwunh aa.
Y：吓？天使的呼喚？
Y: Haar? Tinjsi dikj fujwunh?
X：喂你call機響喎。使唔使停一停錄音先啊？
X: Wai neiq kojgeij hoengr wo. Sair mxsair tingx yatj tingx lukhyamj sinj aa?
Z：唔使。
Z: Mxsair.
Y：唔使啩我諗。應該都唔使喇。咦，噉你而家未返工𡃉喇，而家放𡁵暑假。噉佢哋喺邊度做啊而家？
Y: Mxsair gwaa ngoq namr. Yingjgoij douj mxsair laaj. Yir, gamr neiq yixgaaj meih faanjgungj gaa laaj, yixgaaj fongganr svrgaa. Gamr keoiqdeih hair binj douh zouh aa yixgaaj?
Z：阿Lily而家咪話做𡁵Marketing Assistant𠸏，咪繼續做囖。做到八月中就返嗰度囖。喺屯門一間小學。
Z: Aa Lily yixgaaj maih waah zouhganr Marketing Assistant ger, maih gaizukh zouh loj. Zouh dou baat yvth zungj zauh faanj gor douh loj. Hair tvnxmunx yatj gaanj siurhokh.
Y：屯門一間小學。屯門呀？
Y: Tvnxmunx yatj gaanj siurhokh. Tvnxmunx aax?
Z：係啊。
Z: Haih aa.
Y：嘩咁遠呀？
Y: Waa gam yvnq aax?
Z：係啊。但係你哋荔景入去屯門都唔算好遠啫。
Z: Haih aa. Daanhhaih neiqdeih laihgingr yaph heoi tvnxmunx douj mx svn hour yvnq zej.
Y：荔景入去屯門都唔係好算好遠吖話時話。可以搭乜嘢車入去呢？
Y: Laihgingr yaph heoi tvnxmunx douj mxhaih hour svn hour yvnq aaj waah six waah. Horyiq daap matjyeq cej yaph heoi nej?
Z：搭去荃灣再轉巴士囖。
Z: Daap heoi cvnxwaanj zoi zvn baajsir loj.
Y：係囖。只可以噉樣樣。係囖。噉就麻煩少少囖。
Y: Haih loj. Zir horyiq gamryoengr yoengr. Haih loj. Gamr zauh maaxfaanx siursiur loj.
X：唔好意思啊，我整𡁵支筆。
X: Mxhour yisij aa, ngoq zingrganr zij batj.
Y：喺屯門嘅某間小學度教呀？乜嘢都教喇又係，係咪？
Y: Hair tvnxmunx ge mauq gaanj siurhokh douh gaau aax? Matjyeq douj gaau laaj yauh haih, haih maih?
Z：唔知喎。
Z: Mx zij wo.
Y：全科都教。噉阿木呢？阿木又係呀？
Y: Cvnxfoj douj gaau. Gamr aa mukh nej? Aa Mukh yauh haih aax?
Z：阿木，你應該好清楚喇。
Z: Aa Mukh, neiq yingjgoij hour cingjcor laaj.
Y：我唔知喎，唔知佢究竟係點喎。
Y: Ngoq mx zij wo, mx zij keoiq gaugingr haih dimr wo.
Z：噉但係你起碼都知道佢係會做教書吖。
Z: Gamr daanhhaih neiq heirmaaq douj zijdou keoiq haih wuiq zouh gaau svj aaj.
Y：我唔知喎。你唔講，我唔知喎話時話。因為，睇吓先，我對上一次見佢哋係幾時呢？啊唔記得。好似琴日定前日啊？阿艾爾頓無端端call我喎。等我收工嘅時候呢，六點幾啊。我當時喺巴士上面。突然間收到個call。噉阿艾爾頓留咗個電話俾我。噉我諗住搭𡁵車返屋企，冇理由都落車覆電話咁邪𠿪。噉梗係返到屋企先覆喇。架車駛𡁵返屋企嚹已經。返到屋企一覆，佢話佢同阿木同燒賣仔話喺哩個銅鑼灣行𡁵街，問我有冇興趣join埋佢哋。我話我而家喺屋企喎。跟住佢都知我一定唔會出來喇。大佬返咗屋企，已經換晒衫嚹，已經攤唞𡁵，重叫我出返去？嗰陣時差唔多成六點半咁滯嚹。出返去都七點幾喇。我而且你又知我要搭巴士呢，出到去肯定要七點幾。不如就唔出喇。佢哋都就走嚹應該。
Y: Ngoq mx zij wo. Neiq mx gongr, ngoq mx zij wo waah six waah. Yanjwaih, tair haaq sinj, ngoq deoisoengh yatj ci gin keoiqdeih haih geirsix nej? Aa mxgeidakj. Hourciq kamxyath dingh cinxyath aa? Aa Aaihyiqdeonh mouxdvnjdvnj call ngoq wo. Dangr ngoq saujgungj ge sixhauh nej, lukh dimr geir aa. Ngoq dongjsix hair baajsir soenghminh. Dathyinxgaanj sauj dour go call. Gamr aa aaihyiqdeonh lauxzor go dinhwaar beir ngoq. Gamr ngoq namr zvh daapganr cej faanj ukjkeir, mouq leiqyaux douj lokh cej fukj dinhwaar gam cex gaar. Gamr gangrhaih faanj dou ukjkeir sinj fukj laaj. Gaa cej sairganr faanj ukjkeir laa yiqgingj. Faanj dou ukjkeir yatj fukj, keoiq waah keoiq tungx aa mukh tungx siujmaairzair waah hair nij go tungxloxwaanj haangxganr gaaij, manh ngoq yauq mouq hingceoi join maaix keoiqdeih. Ngoq waah ngoq yixgaaj hair ukjkeir wo. Ganjzvh keoiq douj zij ngoq yatjdingh mx wuiq ceotjlaix laaj. Daaihlour faanjzor ukjkeir, yiqgingj wunh saai saamj laa, yiqgingj taanjtaurganr, zungh giu ngoq ceotj faanjheoi? Gor zanhsix caaj mx doj sengx lukh dimr bun gam zaih laa. Ceotj faanjheoi douj catj dimr geir laaj. Ngoq yixcer neiq yauh zij ngoq yiu daap baajsir nej, ceotj dou heoi hangrdingh yiu catj dimr geir. Batjyvx zauh mx ceotj laaj. Keoiqdeih douj zauh zaur laa yingjgoij.
Z：哦。
Z: Oq.
X：哦。
X: Oq.
Y：佢expect我係即係可能收工重係週街逛嗰啲呢。
Y: Keoiq expect ngoq haih zikjhaih hornangx saujgungj zungh haih zauj gaaij kwaang gor dij nej.
X：你都係衰𡃉嚹你。俾人感覺到你周圍都係冇嘢做。
X: Neiq douj haih seoij gaa laa neiq. Beir yanx gamrgok dour neiq zaujwaix douj haih mouq yeq zouh.
Y：我啊，而家連續啊，成個禮拜啊，六點幾返到屋企嚹收工之後。
Y: Ngoq aa, yixgaaj linxzukh aa, sengx go laiqbaai aa, lukh dimr geir faanj dou ukjkeir laa saujgungj zijhauh.
X：你又話介紹雪碧俾佢識𠸏？快啲介紹俾佢識喇。
X: Neiq yauh waah gaaisiuh svtbikj beir keoiq sikj ger? Faai dij gaaisiuh beir keoiq sikj laaj.
Y：乜嘢啊？介紹乜嘢俾我識啊？
Y: Matjyeq aa? Gaaisiuh matjyeq beir ngoq sikj aa?
Z：雪碧唔係我同學來𡃉喎。
Z: Svtbikj mxhaih ngoq tungxhokh laix gaa wo.
X：即係你哋話介紹俾佢識嗎。你快啲介紹俾佢識喇。
X: Zikjhaih neiqdeih waah gaaisiuh beir keoiq sikj gaaj maa. Neiq faai dij gaaisiuh beir keoiq sikj laaj.
Y：噉雪碧究竟係邊個同學來𡃉？阿Lily嗰啲同學？
Y: Gamr svtbikj gaugingr haih binj go tungxhokh laix gaa? Aa Lily gor dij tungxhokh?
Z：Lily。
Z: Lily.
Y：哦。
Y: Oq.
X：佢哋話同鳳爪一樣樣𡃉喎。
X: Keoiqdeih waah tungx funghzaaur yatjyoengh yoengh gaa wo.
Z：梗係唔係。
Z: Gangrhaih mxhaih.
X：唔係唔係唔係。
X: Mxhaih mxhaih mxhaih.
Y：你又話靚啲又唔介紹我識，噉樣好唔應該𡃉喎。
Y: Neiq yauh waah leng dij yauh mx gaaisiuh ngoq sikj, gamryoengr hour mx yingjgoij gaa wo.
X：係喇。你唔介紹俾佢識，你都起碼俾我見見先喇。
X: Haih laaj. Neiq mx gaaisiuh beir keoiq sikj, neiq douj heirmaaq beir ngoq gin gin sinj laaj.
Z：我唔識𡃉喎。
Z: Ngoq mx sikj gaa wo.
Y：我而家喺公司嗰度呢，啲女同事呢，一係就唔係好掂，個樣，一係就幾個男朋友嗰啲呢，噉好難搞𡃉喎。好難搞啊真係。
Y: Ngoq yixgaaj hair gungjsij gor douh nej, dij neoiq tungxsih nej, yatjhaih zauh mxhaih hour dimh, go yoengr, yatjhaih zauh geir go naamxpangxyauq gor dij nej, gamr hour naanx gaaur gaa wo. Hour naanx gaaur aa zanjhaih.
X：我哋公司啊嗰啲啊三十九歲又着露臍裝啊。
X: Ngoqdeih gungjsij aa gor dij aa saamj saph gaur seoi yauh zoek louhcixzongj aa.
Y：係咩？噉會唔會好難頂啊？
Y: Haih mej? Gamr wuiq mx wuiq hour naanxdingr aa?
X：即係嗰啲透明嗰啲。嘩戴頂嗰啲去馬場嗰啲…
X: Zikjhaih gor dij taumingx gor dij. Waa daai dengr gor dij heoi maaqcoengx gor dij …
Y：你有冇攞粒碼子彈佢肚臍啊？
Y: Neiq yauq mouq lor lapj maaqzir daanh keoiq touqcix aa?
X：攞碼子彈佢肚臍？我幾乎想揾個波射佢𡃉嚹。踢足球呢，攞佢擺人場呢，彎唔過人牆，射中佢個頭。嘩好鬼核突啊。
X: Lor maaqzir daanh keoiq touqcix? Ngoq geijfux soengr wanr go boj seh keoiq gaa laa. Tek zukjkaux nej, lor keoiq baair yanxcoengx nej, waanj mx gwo yanxcoengx, seh zung keoiq go taux. Waa hour gwair wathdath aa.
Y：咁鬼難頂𠸏。
Y: Gam gwair naanxdingr ger.
X：又着嗰啲呢，兩個袖呢，嗰啲類似背心嗰啲呢，又唔剃嗰啲毛嗰啲。噉嘩噉樣樣成日，唉好驚。
X: Yauh zoek gor dij nej, loengq go zauh nej, gor dij leoihciq buisamj gor dij nej, yauh mx tai gor dij moux gor dij. Gamr waa gamryoengr yoengr sengxyath, aaiq hour gengj.
Y：好難頂，係嗎？
Y: Hour naanxdingr, haih maa?
X：好得人驚。
X: Hour dakjyanxgengj.
Y：好得人驚。
Y: Hour dakjyanxgengj.
Z：但係你哋個要求唔可以咁高嗎。噉你哋…
Z: Daanhhaih neiqdeih go yiujkaux mx horyiq gam gouj gaaj maa. Gamr neiqdeih …
X：哦你即係話雪碧唔靚女嘅。
X: O neiq zikjhaih waah svtbikj mx lengneoir ge.
Y：即係我但求係女仔已經差不多𡃉嚹其實。即係爭在呢係 / 即係不過有一樣，要合眼緣囖有陣時哩啲嘢。有時靚未必合眼緣𡃉。有啲呢，靚嗰啲呢，你見到佢呢，覺得佢硬係好乞人憎啊，唔知點解。梗係噉樣。
Y: Zikjhaih ngoq daanhkaux haih neoiqzair yiqgingj caaj batjdoj gaa laa keixsath. Zikjhaih zaangjzoih nej haih / zikjhaih batjgwo yauq yatj yoengh, yiu haph ngaanqyvnx loj yauq zanhsix nij dij yeq. Yauqsix leng meihbitj haph ngaanqyvnx gaa. Yauq dij nej, leng gor dij nej, neiq gin dour keoiq nej, gokdakj keoiq ngaangrhaih hour haatj yanx zangj aa, mx zij dimrgaair. Gangrhaih gamryoengr.
Z：譬如呢？
Z: Peiyvx nej?
X：識落又唔多覺，呵？望落去呢，唔識呢，就好似好串噉樣。就大家都唔係幾 / 唔合眼緣。跟住呢，ei1，你識邊個邊個。哎吔原來識咗之後呢發覺幾正喎。
X: Sikj lokh yauh mx doj gok, hor? Mongh lokh heoi nej, mx sikj nej, zauh hourciq hour cvn gamryoengr. Zauh daaihgaaj douj mxhaih geir / mx haph ngaanqyvnx. Ganjzvh nej, eij, neiq sikj binj go binj go. Aijyaa yvnxloix sikjzor zijhauh nej faatgok geir zeng wo.
Y：係嗎？係咩？噉我又唔係好覺喎話時話。
Y: Haih maa? Haih mej? Gamr ngoq yauh mxhaih hour gok wo waah six waah.
X：唔係呢。
X: Mxhaih nej.
Y：即係我冇乜機會識啲靚女事關。
Y: Zikjhaih ngoq mouq matj geijwuih sikj dij lengneoir sihgwaanj.
X：冇理由嘅。
X: Mouq leiqyaux ge.
Y：冇乜機會識靚女呢。
Y: Mouq matj geijwuih sikj lengneoir nej.
Z：點會冇機會識靚女啊？
Z: Dimr wuiq mouq geijwuih sikj lengneoir aa?
X：你又想講自己嚹。你唔好理佢。
X: Neiq yauh soengr gongr zihgeir laa. Neiq mx hour leiq keoiq.
Y：又想講自己。我返公司，我公司呢，睇吓先，即係我department喇講𡁵，講𡁵哩個engineering department喇。噉我哋個大老細個秘書喇。噉秘書已經有男朋友𡃉嚹。
Y: Yauh soengr gongr zihgeir. Ngoq faanj gungjsij, ngoq gungjsij nej, tair haaq sinj, zikjhaih ngoq department laaj gongrganr, gongrganr nij go engineering department laaj. Gamr ngoqdeih go daaih louqsai go beisvj laaj. Gamr beisvj yiqgingj yauq naamxpangxyauq gaa laa.
X：嘩haai2，識大老細個秘書咁衰𠸏你。
X: Waa haair, sikj daaih louqsai go beisvj gam seoij ger neiq.
Y：大老細個秘書？唔係，即係其實大老細即係我哋engin department個最大嗰個阿head。喀。噉佢係哩個AGM Engineering嘅。噉佢個秘書呢，噉都係坐喺我隔離嘅啫。
Y: Daaih louqsai go beisvj? Mxhaih, zikjhaih keixsath daaih louqsai zikjhaih ngoqdeih engin department go zeoi daaih gor go aa head. Haakh. Gamr keoiq haih nij go AGM Engineering ge. Gamr keoiq go beisvj nej, gamr douj haih coq hair ngoq gaakleix ge zej.
X：哦。
X: Oq.
Y：不過好鬼邪𡃉真係。搞塊partition呢，隔咗𡃉。
Y: Batjgwo hour gwair cex gaa zanjhaih. Gaaur faai partition nej, gaakzor gaa.
X：哎吔。靚唔靚？靚唔靚？
X: Aijyaa. Leng mx leng? Leng mx leng?
Y：靚又幾靚𠸏。不過肥啲囖。
Y: Leng yauh geir leng ger. Batjgwo feix dij loj.
X：repeat one more time。有得減有得減。
X: repeat one more time. Yauqdakj gaamr yauqdakj gaamr.
Y：肥少少。但係最緊要佢其實佢main point係佢有男朋友吖嗎。
Y: Feix siursiur. Daanhhaih zeoi ganryiu keoiq keixsath keoiq main point haih keoiq yauq naamxpangxyauq aaj maa.
X：男朋友未必好。
X: Naamxpangxyauq meihbitj hour.
Y：噉樣另外呢，有一個新來嘅係我哋全部嘅engin department呢我哋公認係最細嘅，年紀。因為暫時都未有一個細過佢。
Y: Gamryoengr linghngoih nej, yauq yatj go sanj laix ge haih ngoqdeih cvnxbouh ge engin department nej ngoqdeih gungjyingh haih zeoi sai ge, ninxgeir. Yanjwaih zaamhsix douj meih yauq yatj go sai gwo keoiq.
X：十九？
X: Saph gaur?
Y：十九。廿歲未夠。今年年尾廿歲。
Y: Saph gaur. Yaah seoi meih gau. Gamjninr ninx meiq yaah seoi.
Z：噉咪大過我？
Z: Gamr maih daaih gwo ngoq?
X：大過你？
X: Daaih gwo neiq?
Y：大過你？唔係係唔係啊？你，唔係噉講嘢啞？
Y: Daaih gwo neiq? Mxhaih haih mx haih aa? Neiq, mxhaih gamr gongr yeq aaq?
X：冇嘢啞？廿五來𡁵頭喇你。
X: Mouq yeq aaq? Yaah ngq laixganrtaux laaj neiq.
Y：噉嗰度呢，嗰個重慘。嗰個直頭係即係點啊？佢成日話自己哩個肥屍大隻嘅。啊的確佢肥又係幾肥屍大隻嘅。雖然唔係好肥，即係唔係好fat嗰隻囖。
Y: Gamr gor douh nej, gor go zungh caamr. Gor go zikhtaux haih zikjhaih dimr aa? Keoiq sengxyath waah zihgeir nij go feixsij-daaihzek ge. Aa dikjkok keoiq feix yauh haih geir feixsij-daaihzek ge. Seoijyinx mxhaih hour feix, zikjhaih mxhaih hour fat gor zek loj.
Z：唔。
Z: Mx.
Y：但係就橫囖。啲手啲肉多囖。
Y: Daanhhaih zauh waangx loj. Dij saur dij yukh doj loj.
X：咦。
X: Yir.
Y：即係身又肉多噉囖，腳又肉多噉。總之就肉多喇。但係就唔係肥嗰隻囖。但係始終都係望落去就大大隻隻噉喇就覺得佢。
Y: Zikjhaih sanj yauh yukh doj gamr loj, goek yauh yukh doj gamr. Zungrzij zauh yukh doj laaj. Daanhhaih zauh mxhaih feix gor zek loj. Daanhhaih cirzungj douj haih mongh lokh heoi zauh daaihdaaihzekzek gamr laaj zauh gokdakj keoiq.
X：好核突。
X: Hour wathdath.
Y：噉另外一個就，另外嗰個個女都有幾歲𡃉嗰個。即係都身為人母𡃉嚹。噉嗰個更加唔使諗喇。噉另外一個呢，幾廿個男朋友嘅聽講。嘩佢呢，來咗個零月咋喎個女仔。你知我對哩啲公司女同事好鬼留意嗎。噉呢，嗰個女同事呢，就來咗個零月唧。噉係另外一個AGM Operation嗰個AGM嗰個秘書來嘅。噉又係坐喺我哋附近嘅係。噉嗰個呢，聽講咋，我唔知啊。即係固定男朋友都有兩個。噉另外重有一拃散拖嗰啲呢，唔知幾多嚹。N個啊，唔知啊真係。
Y: Gamr linghngoih yatj go zauh, linghngoih gor go go neoir douj yauq geir seoi gaa gor go. Zikjhaih douj sanj waix yanxmouq gaa laa. Gamr gor go ganggaaj mxsair namr laaj. Gamr linghngoih yatj go nej, geir yaah go naamxpangxyauq ge tengjgongr. Waa keoiq nej, laixzor go lengx yvth zaa wo go neoiqzair. Neiq zij ngoq deoi nij dij gungjsij neoiq tungxsih hour gwair lauxyi gaaj maa. Gamr nej, gor go neoiq tungxsih nej, zauh laixzor go lengx yvth zekj. Gamr haih linghngoih yatj go AGM Operation gor go AGM gor go beisvj laix ge. Gamr yauh haih coq hair Ngoqdeih fuhganh ge haih. Gamr gor go nej, tengjgongr zaa, ngoq mx zij aa. Zikjhaih gudingh naamxpangxyauq douj yauq loengq go. Gamr linghngoih zungh yauq yatj zaah saanrtoj gor dij nej, mx zij geir doj laa. N go aa, mx zij aa zanjhaih.
X：佢有冇愛滋病啊噉樣？
X: Keoiq yauq mouq ngoizijbengh aa gamryoengr?
Y：噉我唔知喎。唔通你特登去問佢咩？係咪先？
Y: Gamr ngoq mx zij wo. Mxtungj neiq dakhdangj heoi manh keoiq mej? Haih maih sinj?
X：佢有冇𠝹手啊？
X: Keoiq yauq mouq gaaisaur aa?
Y：吓？
Y: Haar?
X：有冇玩𠝹手啊？
X: Yauq mouq waanr gaaisaur aa?
Y：玩𠝹手？唔覺喎。
Y: Waanr gaaisaur? Mx gok wo.
X：你講起女仔。嗰日我喺尖沙嘴呢，行天星碼頭…
X: Neiq gongr heir neoiqzair. Gor yath ngoq hair zimjsaajzeoir nej, haangx tinjsingj maaqtaux …
Y：你唔係見到有人喺街𠝹手咁邪啞？
Y: Neiq mxhaih gin dour yauq yanx hair gaaij gaaisaur gam cex aaq?
X：肚餓。走去麥當勞食嘢喇。
X: Touqngoh. Zaur heoi Makhdongjloux sikh yeq laaj.
Z：邊間啊？
Z: Binj gaanj aa?
X：尖沙嘴碼頭。
X: Zimjsaajzeoir maaqtaux.
Y：尖沙嘴。天星碼頭嗰間囖。
Y: Zimjsaajzeoir. Tinjsingj maaqtaux gor gaanj loj.
Z：哦。
Z: Oq.
X：噉入去買嘢，個姐姐，吖，好睇唔睇佢隻手找錢嘅時候呢…
X: Gamr yaph heoi maaiq yeq, go zexzej, aaj, hour tair mx tair keoiq zek saur zaaur cinr ge sixhauh nej …
Y：好眉好貌喇佢。
Y: Hourmeix-hourmaauh laaj keoiq.
X：我見到佢隻手黏咗塊膠布喎。
X: Ngoq gin dour keoiq zek saur nimxzor faai gaaujbou wo.
Y：喀。
Y: Haakh.
X：噉佢塊膠布後面呢，有幾笪嗰啲疤痕啊。
X: Gamr keoiq faai gaaujbou hauhminh nej, yauq geir daat gor dij baajhanx aa.
Y：疤痕一條條𡃉。
Y: Baajhanx yatj tiuxtiux gaa.
X：一條條嘅疤痕。跟住我見到有類似心臟嘅物體啊。
X: Yatj tiuxtiux ge baajhanx. Ganjzvh ngoq gin dour yauq leoihciq samjzongh ge mathtair aa.
Y：係咩？咁恐怖𠸏？
Y: Haih mej? Gam hungrbou ger?
X：𠝹手啊。
X: Gaaisaur aa.
Y：你噉講就我就唔係好留意佢隻手喇。但係都冇乜幾可走埋去睇佢隻手𠸏。
Y: Neiq gamr gongr zauh ngoq zauh mxhaih hour lauxyi keoiq zek saur laaj. Daanhhaih douj mouq matj geirhor zaur maaix heoi tair keoiq zek saur ger.
X：唔好嚹。你都係叫黃少嫺介紹吓阿雪碧俾你識吖。
X: Mx hour laa. Neiq douj haih giu wongx siuhaanx gaaisiuh haaq aa svtbikj beir neiq sikj aaj.
Y：都幾犀利啊真係。噉變咗，嗱，數埋數埋另外廠嗰啲就更加唔掂。廠嗰啲真係乜嘢都有，千奇百怪。因為呢，廠嗰啲男人多啊。即係好似阿香蕉嗰個情形一樣。廠嗰啲一定唔會請靚女𡃉事關。因為男人太多嚹。
Y: Douj geir saijleih aa zanjhaih. Gamr binzor, laax, sour maaix sour maaix linghngoih congr gor dij zauh ganggaaj mx dimh. Congr gor dij zanjhaih matjyeq douj yauq, cinjkeixbaakgwaai. Yanjwaih nej, congr gor dij naamxyanr doj aa. Zikjhaih hourciq aa Hoengjziuj gor go cingxyingx yatjyoengh. Congr gor dij yatjdingh mx wuiq cengr lengneoir gaa sihgwaanj. Yanjwaih naamxyanr taai doj laa.
X：啱。
X: Aamj.
Y：你影響到啲人啲工作嘅注意力啊。
Y: Neiq yingrhoengr dour dij yanx dij gungjzok ge zvyilikh aa.
X：啱。
X: Aamj.
Y：偏咗去嗰邊噉又唔掂喇，係咪？
Y: Pinjzor heoi gor binj gamr yauh mx dimh laaj, haih maih?
Z：噉你間廠咪唔可以請我？噉樣搞法。
Z: Gamr neiq gaanj congr maih mx horyiq cengr ngoq? Gamryoengr gaaurfaat.
Y：e6…
Y: eh …
X：請佢都得𠸏。
X: Cengr keoiq douj dakj ger.
Y：廠就應該唔得，office就冇問題，office都間唔中有靚女𠸏都，間唔中有靚女出現吓𠸏。
Y: Congr zauh yingjgoij mx dakj, office zauh mouq manhtaix, office douj gaanmxzungj yauq lengneoir ger douj, gaanmxzungj yauq lengneoir ceotjyinh haaq ger.
X：你即係話佢靚女啫噉樣？
X: Neiq zikjhaih waah keoiq lengneoir zej gamryoengr?
Y：間唔中有靚女出現吓啫，唔代表一定係你𡃉。
Y: Gaanmxzungj yauq lengneoir ceotjyinh haaq zej, mx doihbiur yatjdingh haih neiq gaa.
Z：講乜嘢啊你？小心啲講嘢。喂下個月底你哋喺唔喺香港啊？
Z: Gongr matjyeq aa neiq? Siursamj dij gongr yeq. Wai haah go yvth dair neiqdeih hair mx hair Hoengjgongr aa?
Y：下個月底？我基本上哩一年都會喺香港𡃉差唔多。
Y: Haah go yvth dair? Ngoq geijbunrsoengh nij yatj ninx douj wuiq hair Hoengjgongr gaa caaj mx doj.
Z：哦。你下個月底會喺香港喇。你呢？
Z: Oq. Neiq haah go yvth dair wuiq hair Hoengjgongr laaj. Neiq nej?
X：未必。
X: Meihbitj.
Y：你八月底定九月底？八月底？
Y: Neiq baat yvth dair dingh gaur yvth dair? Baat yvth dair?
Z：八月底啊。
Z: Baat yvth dair aa.
X：未必未必。
X: Meihbitj meihbitj.
Y：應該都喺香港。
Y: Yingjgoij douj hair Hoengjgongr.
X：未必。
X: Meihbitj.
Z：你八月底唔喺香港？
Z: Neiq baat yvth dair mx hair Hoengjgongr?
X：未必喺香港。
X: Meihbitj hair Hoengjgongr.
Y：搞乜嘢先？你想搞啲乜嘢啊？又係錄音嗰啲呀？
Y: Gaaur matjyeq sinj? Neiq soengr gaaur dij matjyeq aa? Yauh haih lukhyamj gor dij aax?
Z：八月底喎。
Z: Baat yvth dair wo.
Y：搞trip呀？
Y: Gaaur trip aax?
Z：八月底喎。
Z: Baat yvth dair wo.
X：去camp。
X: Heoi camp.
Y：去camp呀？
Y: Heoi camp aax?
Z：八月底喎？
Z: Baat yvth dair wo?
X：去camp。
X: Heoi camp.
Y：去旅行。
Y: Heoi leoiqhangx.
X：我諗都係去camp多。
X: Ngoq namr douj haih heoi camp doj.
Y：係咩？嘩噉我要即刻乜嘢，準備吓去旅行嘅事宜先得嚹要，既然係噉。
Y: Haih mej? Waa gamr ngoq yiu zikjhaakj matjyeq, zeonrbeih haaq heoi leoiqhangx ge sihyix sinj dakj laa yiu, geiyinx haih gamr.
X：你隨時去北京囖。
X: Neiq ceoixsix heoi bakjgingj loj.
Y：北京啱喎，真係話時話幾好。
Y: Bakjgingj aamj wo, zanjhaih waah six waah geir hour.
Z：你哋夠膽？
Z: Neiqdeih gaudaamr?
X：最多你俾機票𡃉啫嗎。最多我請你食住嘞。
X: Zeoi doj neiq beir geijpiu gaa zej maa. Zeoi doj ngoq cengr neiq sikh zvh laak.
Y：係唔係啊？又噉又唔同。
Y: Haih mx haih aa? Aah gamr yauh mxtungx.
X：住又唔使地方。我哋啲車又有架車載埋你周圍去玩嘞。
X: Zvh yauh mxsair deihfongj. Ngoqdeih dij cej yauh yauq gaa cej zoi maaix neiq zaujwaix heoi waanr laak.
Y：係喇。
Y: Haih laaj.
X：使乜俾錢𡃉唧？
X: Sair matj beir cinr gaa zekj?
Y：因為呢…
Y: Yanjwaih nej …
Z：過咗廿八號去囖。有乜所謂唧？我冇所謂𡃉。
Z: Gwozor yaah baat houh heoi loj. Yauq matj sorwaih zekj? Ngoq mouq sorwaih gaa.
Y：過咗廿八號都差唔多到九月頭嚹喎已經。廿八號就喺嗰段時間𡃉咋喎，你明唔明啊？就係嗰段時間咋。啱啱就係食正嗰條線。八月底就係，應該八月二十，二十幾至到三十嗰段時間𡃉咋喎，應該係。唔係點叫八月底啊？係咪先？噉應該就係嗰段時間嚹如果去旅行嘅話。
Y: Gwozor yaah baat houh douj caaj mx doj dou gaur yvth taux laa wo yiqgingj. Yaah baat houh zauh hair gor dvnh sixgaan gaa zaa wo, neiq mingx mx mingx aa? Zauh haih gor dvnh sixgaan zaa. Ngaamjngaamj zauh haih sikh zeng gor tiux sin. Baat yvth dair zauh haih, yingjgoij baat yvth yih saph, yih saph geir zidou saamj saph gor dvnh sixgaan gaa zaa wo, yingjgoij haih. Mxhaih dimr giu baat yvth dair aa? Haih maih sinj? Gamr yingjgoij zauh haih gor dvnh sixgaan laa yvxgwor heoi leoiqhangx ge waar.
Z：算喇。我知你哋唔會嘅。
Z: Svn laaj. Ngoq zij neiqdeih mx wuiq ge.
Y：唔係。我師兄問我，佢今年又係攞假去旅行吖嗎。佢九月頭去攞假去旅行，去泰國，問我去唔去。我話舊年去完嚹啱啱。噉但係我發覺舊年去好貴啊。舊年四千幾蚊團費。
Y: Mxhaih. Ngoq sijhingj manh ngoq, keoiq gamjninr yauh haih lor gaa heoi leoiqhangx aaj maa. Keoiq gaur yvth taux heoi lor gaa heoi leoiqhangx, heoi taaigwok, manh ngoq heoi mx heoi. Ngoq waah gauhninr heoi yvnx laa ngaamjngaamj. Gamr daanhhaih ngoq faatgok gauhninr heoi hour gwai aa. Gauhninr sei cinj geir manj tvnxfai.
Z：去邊度啊？
Z: Heoi binj douh aa?
Y：去泰國囖。
Y: Heoi taaigwok loj.
Z：哦。
Z: Oq.
Y：但係今年佢話佢去都係三千幾啫嗎。嘩貴咗成千銀啊。幾唔抵啊。但係今年佢個價低咗吖嗎，唔係價高咗吖嗎。點可能低咗個價唧？噉唔掂喇。咦你揾邊位啊？
Y: Daanhhaih gamjninr keoiq waah keoiq heoi douj haih saamj cinj geir zej maa. Waa gwaizor sengx cinj nganx aa. Geir mx dair aa. Daanhhaih gamjninr keoiq go gaa daijzor aaj maa, mxhaih gaa goujzor aaj maa. Dimr hornangx daijzor go gaa zekj? Gamr mx dimh laaj. Yir neiq wanr binj wair aa?
X：阿K仔啊。
X: Aa Keijzair aa.
Y：阿K仔阿K仔過來請飲茶，唔係係唔係啊
Y: Aa Keijzair aa Keijzair gwo laix cengr yamr caax, mxhaih haih mx haih aa
X：唔係。佢霸位，你請飲茶。
X: Mxhaih. Keoiq baa wair, neiq cengr yamr caax.
Y：佢霸位，我請飲茶？唔係係唔係啊？
Y: Keoiq baa wair, ngoq cengr yamr caax? Mxhaih haih mx haih aa?
X：冇理由唔係你喇今日。
X: Mouq leiqyaux mxhaih neiq laaj gamjyath.
Y：又係我？唔好嚹啩。我次次都請飲茶。
Y: Yauh haih ngoq? Mx hour laa gwaa. Ngoq cici douj cengr yamr caax.
X：今日唔係你請飲茶？唔通我呀？你真係。我十點幾啊今朝。十點幾就跑完步返來等你。真係幾鬼辛苦。而家廿九寸腰都唔夠啊。
X: Gamjyath mxhaih neiq cengr yamr caax? Mxtungj ngoq aax? Neiq zanjhaih. Ngoq saph dimr geir aa gamjziuj. Saph dimr geir zauh paaur yvnx bouh faanj laix dangr neiq. Zanjhaih geir gwair sanjfur. Yixgaaj yaah gaur cvn yiuj douj mx gau aa.
Y：係咩？我今朝唔知點解會成日扎醒啊。我七點幾又醒一次，八點幾又醒一次。
Y: Haih mej? Ngoq gamjziuj mx zij dimrgaair wuiq sengxyath zaatsengr aa. Ngoq catj dimr geir yauh sengr yatj ci, baat dimr geir yauh sengr yatj ci.
X：又係Columbia𠸏？你個妹攞𡃉？
X: Yauh haih Columbia ger? Neiq go muir lor gaa?
Y：我個妹攞𡃉。唔使錢𡃉。
Y: Ngoq go muir lor gaa. Mxsair cinr gaa.
X：啊你成日啲衫都唔使錢。幾時幫我攞幾件啊？
X: Aa neiq sengxyath dij saamj douj mxsair cinr. Geirsix bongj ngoq lor geir ginh aa?
Y：吓？反而係？我好耐未着過有領嘅T恤嚹今年。唔係今年，係近哩幾年。近哩幾年來第一次啊真係。我入U第一次着啫嗎。
Y: Haar? Faanryix haih? Ngoq hour noih meih zoek gwo yauq lengq ge Tijseotj laa gamjninr. Mxhaih gamjninr, haih ganh nij geir ninx. Ganh nij geir ninx laix daih yatj ci aa zanjhaih. Ngoq yaph U daih yatj ci zoek zej maa.
X：唔係。我成日想去Polo買衫，但係又驚死佢貴呢。我都唔敢行入去買。
X: Mxhaih. Ngoq sengxyath soengr heoi Polo maaiq saamj, daanhhaih yauh gengj seir keoiq gwai nej. Ngoq douj mx gamr haangx yaph heoi maaiq.
Z：Polo？
Z: Polo?
X：係啊。幾百蚊件嗎。買親都三十蚊件。
X: Haih aa. Geir baak manj ginh gaaj maa. Maaiq canj douj saamj saph manj ginh.
Z：最憎Polo𡃉嚹。啲衫咁貴。
Z: Zeoi zangj Polo gaa laa. Dij saamj gam gwai.
Y：最憎Polo。
Y: Zeoi zangj Polo.
X：Esprit㗎？
X: Esprit gaax?
Y：係囖。真係唔係好掂。
Y: Haih loj. Zanjhaih mxhaih hour dimh.
Z：你哋八月底唔好走啊。
Z: Neiqdeih baat yvth dair mxhour zaur aa.
X：我事緣呢我頭先又同佢講𡁵哩個艾爾頓同佢哩個交惡。
X: Ngoq sihyvnx nej ngoq tauxsinj yauh tungx keoiq gongrganr nij go aaihyiqdeonh tungx keoiq nij go gaaujwu.
Y：又係講艾爾頓交惡嗰啲呀？
Y: Yauh haih gongr aaihyiqdeonh gaaujwu gor dij aax?
X：艾爾頓同佢交惡。
X: Aaihyiqdeonh tungx keoiq gaaujwu.
Y：係咩？都係交惡啫。噉應該都有得掹𠸏，呵？
Y: Haih mej? Douj haih gaaujwu zej. Gamr yingjgoij douj yauqdakj maangj ger, hor?
Z：掹嘅意思係乜嘢呢？
Z: Maangj ge yisij haih matjyeq nej?
Y：即係會和好如初囖。
Y: Zikjhaih wuiq woxhour yvxcoj loj.
Z：初係點樣嘅？
Z: Coj haih dimryoengr ge?
Y：你自己清楚過我喇應該，會唔會啊？你哋兩個啲嘢應該你哋清楚啲吖。
Y: Neiq zihgeir cingjcor gwo ngoq laaj yingjgoij, wuiq mx wuiq aa? Neiqdeih loengq go dij yeq yingjgoij neiqdeih cingjcor dij aaj.
X：我成日都見話你兩個…
X: Ngoq sengxyath douj gin waah neiq loengq go …
Y：我冇理由知道你哋初嘅時候係點樣𠿪。
Y: Ngoq mouq leiqyaux zijdou neiqdeih coj ge sixhauh haih dimryoengr gaar.
Z：算嚹算嚹。唔好講嚹。
Z: Svn laa svn laa. Mxhour gongr laa.